Star Trek: Deep Space Nine

Star Trek: Deep Space Nine, kort ok DS9, is en US-amerikaansche Science-Fiction-Reeg, de 1993 in de USA in’t Feernsehn kamen is. Dat is de drüdde Feernsehreeg – wenn een mol de Tekentrick-Reeg buten vör lett, de ahn Spood lopen is – ut dat Star-Trek-Universum, dat Gene Roddenberry sik inst utdacht hett. De Reeg lööp bit 1999 und ümfaat 176 Episoden, de Begeevnissen ründüm de Ruumstatschoon Deep Space Nine.

Deep Space Nine stellt sik anners dor, as een dat vun de Star-Trek-Regen dorför gewohnt weer: Se is de eerste, de nich op en Ruumschipp speelt, un de Inholt warrt dorüm vun en folgen- un staffelövergriepen Rahmengeschicht bestimmt. Eenige vun de Themen, de in fröhere Regen behannelt worrn sünd, blievt in disse Reeg buten vör. Se befaat sik tomeist mit de Rebeden Krieg, Politik un Religion.

 Inholt vun de Reeg 
De Reeg speelt op de Ruumsstatschoon Deep Space Nine. Disse Statschoon weer vörmols vun de Cardassianer to’n Bargbo bruukt, as se noch den Planeten Bajor besett hollen un ünnerdrückt hebbt. Dormols harr se noch den Naam „Terok Nor“ un stünn ünner dat Regeer vun Gul Dukat. To Anfang vun de Reeg befinnt sik de Statschoon noch in’n Orbit üm Bajor un warrt vun Commander Benjamin Sisko, en Offizeer vun de Steernflott övernahmen. De Steernflott will dormit Präsenz in bajoraanschen Ruum wiesen, as de Bajoraner vör hebbt, Liddmaat in de Steernflott to warrn.

In de Pilotfolg deckt de ne’e Besatten vun DS9 in de Neeg en bestännig Wormlock op, dat den Alpha-Quadranten, in den de Steernflott to Huus is, mit den Gamma-Quadranten verbinnen deit. Natürlich is dat Wormlock dordör vun grote strategische Bedüden un somit Grund vör wedderkehren Kunflikten. Üm den Besittansprook op dat Wormlock düütlich to maken, warrt de Statschoon korterhand na’t Wormlock verleggt un hollt sien Positschoon nipp un nau vör de Ruumanomalie. Dorto kummt, dat Sisko de hele Tiet mit en unbestännige bajoraansche Regeren to doon hett.

In de eersten Staffeln dreiht sik de Geschicht vör allen üm den Striet twüschen de Bajoraner, de Föderatschoon un de Cardassianer, de sik na Johrteihnten vun jemehr Besetten jüst kort vör’n Anfang vun de Reeg vun Bajor torüchtogen hebbt – wat noch nich bi all Cardassianers in’n Kopp ankamen is. Mit de tweeten Staffel warrt en ne’e Partei in de Geschicht inföhrt, neemlich dat Dominion, wat de bestimmen Macht in’n Gamma-Quadranten is. Anföhrt warrt dat Dominion vun de so nöömten „Grünners“, de ok as Wesselbälgers betekent warrt, vun wegen dat se jemehr Gestalt vullstännig ännern künnt. Disse Grünners hebbt twee twee Spezies genetisch dorhen ännert, dat se jem ahn Bedingen fologen doot un jem as Gödder acht.

De Verloop vun de Geschicht is kenntekent vun wesseln politische Situatschonen, sik ännern Allianzen un Striet twüschen de verscheden Völker un Personen. So föhrt de Klingonen toeerst Krieg gegen de Steernflott un gegen de Cardassianer, üm later denn tosamen mit de beiden gegen dat Dominion to bestahn. Man ok binnen de Völker gifft dat verschedene Partein, de sik nich eens sünd un sik deelwies afsplitten doot. Op Siet vun de Föderatschoon is dort bispeelswies de Maquis, de en Guerillakrieg gegen de Cardassianers föhrt, wiel op Sieten vun de Cardassianers de Obsidiaansche Orden oder bi de Steernflott de Sekschoon 31 – beids Geheemdeensten – op egen Verantworten un deelwies sogor gegen de egen Regeren vörgaht. De Ruumstatschoon steiht dorbi wegen ehr strategische Laag jümmer wedder in’n Middelpunkt un deent togliek ok as Opfangsteed för Flüchtlingen.

En Aspekt, de jümmer wedder in de Reeg opgrepen warrt is de Religion. De Bajoraner verehrt to’n Bispeel dat Volk, wat dat Wormlock maakt hett un dorin leevt, as jemehr „Propheten“. Un as Sisko dat Wormlock opdeckt hett un mit dat Volk snackt hett warrt he sülvst as jemehr Afsenntenansehn un acht. Dormit fallt em blangen sien Verwaltungsopgaven ok noch de en hoge spirituelle Rull to, vun de he anfangs gor nix weten will, mit de he sik denn aver jümmer mehr identifizeert un de opletzt för’t Enn vun de Reeg en bedüden Rull speelt.

Üm dat de Geschicht nich jümmers blots op de Ruumstatsschoon fastleggt is, hett de Besatten de Mööglichkeit, mit Shuttlescheep, so nöömte Runabouts („Flitzers“) to reisen, de na grote Strööm op de Eer nöömt sünd (t. B. Rio Grande, Mekong, Orinoco oder Ganges). Tosätzlich warrt op de Statschoon to Anfang vun de drüdden Staffel dat lütte Ruumschipp USS Defiant statschoneert, wat den Akschoonskreis vun de Besatten noch mol düütlich utwieten deit. De Defiant is as Kriegsschipp utleggt, de gegen de Gefohr dör’t Domion helpen schall. Dat Schipp warrt noch wieter utrüst, as to’n Bispeel mit en Tarnvörrichten vun de Romulaners, un warrt in’n wieteren Verloop vun de Reeg jümmer wedder för Butenmischonen insett (ok in den Star-Trek-Film Star Trek: First Contact).

 Personen in de Reeg 

 Benjamin Sisko 
Benjamin Sisko is de kommandeeren Offizeer op de Ruumstatschoon DS9. In de eersten Folg warrt Sisko toeerst as Eersten Offizeer vun de USS Saratoga inföhrt. In de Slacht gegen de Borg bi Wolf 359 warrt sien Schipp düchtig beschaten un opletzt tonichten maakt. Mit sien Söhn Jake kann Sisko sik noch redden, vördem dat Schipp ut’neen flüggt, man sien Fro, de bi den Angreep doodbleven is, mutt he torüch laten. As de Cardassianer sik later vun de Terek Nor torüchteht, schickt de Steernflott em, üm dat Regeer op de Ruumstatschoon, de vun nu an Deep Space Nine heet, to övernehmen. 

Toeerst will Sisko den Posten nich recht annehmen un speelt sogor mit den Gedanken, ut de Steernflott ruttogahn. Mit de Tiet finnt he aver jümmer mehr in sien ne’e Opgaav rin un föhlt sik an’t Enn so verbunnen mit Bajor, dat he dor sien ne’e Heimat in sütt. In’n Verloop vun de Reeg warrt he to’n Captain beföddert un nimmt ok en föhren Rull in, as dat to’n Krieg mit dat Dominion kummt. Wiel he privat as’n Anhanger vun’n Baseball-Sport un passioneerten Hobby-Kock dorstellt warrt, un sik in’n Verloop vun de Reeg in de Kapitänsche Kassidy Yates verkieken deit, steiht he in sien Amt as’n gradlienigen aver ok pragmaatschen Vertreder vun de Grundsätz vun de Steernflott. Dorbi sett he sik ok mol över Orders weg, wenn he meent, dat se nich goot för de Föderatschoon sünd. Man in’n Krieg wiest he sik as’n harden Hund, de nich opgifft un – wenn dat nödig warrt – ok sien egen Leven op’t Speel sett.

 Kira Nerys 
Kira Nerys is en bajoraansche Soldatin in’n Rang vun en Major (later in de Reeg warrt si in’n Rang vun’n Colonel beföddert). Se is vun de bajoraanschen Regeren as Verbinnensoffizeer op de Ruumstatschoon sennt worrn un steiht Sisko dor as Eerste Offizeersche an de Siet. Major Kira is dormit en wichtige Person bi’n Wedderopbo vun Bajor un as Middelsfor twüschen ehr Volk un de Föderatschoon.

Opwassen is Kira ünner gresige Bedingen wiel de Besetten dör de Cardassianer. Al fröh hett se ehr Öllern verloren un weer in’t Öller vun 13 Johren vun en Wedderstandsgrupp anhüert, de in Guerillataktik Terroranslääg op cardassiaansche Inrichten – militäärsch as ok zivil – dörföhrt hett. Na de Besetten hett se en hogen Rang in’t Militär kregen. Kira is en resolute Fro, de sik to helpen weet un ok al veel beleeft hett. Liekers, is se en Fro mit Geföhl, de en dulle Binnen to ehrn Heimatplaneten hett un Weert op ehr Frünnen leggt.

In’n Verloop vun de Reeg hett se eerst wat mit den Geistlichen Vedek Bareil, de aver denn an de Folgen vun en Unfall dood blifft. Later hett se en Affär mit den Anföhrer vun ehr fröheren Wedderstandszell un to’t Enn vun de Reeg hen mit Odo, den Sekerheitsbaas vun DS9. Wiel de Reeg warrt Kira "Lehmudder" för en Kind vun Miles un Keiko O’Brien. Dat weer an sik nich vörsehn un keem dorher, dat de Schauspelersche, Nana Visitor, swanger worrn weer.

 Odo 
duum|René Auberjonois speel den Sekerheitsbaas Odo
Constable Odo is de Sekerheitsbaas op de Statschoon, un dat is he al to Tieten vun de cardassiaanschen Herrschop worrn vun wegen sien överragen Anlaag, Verbreken optoklooren un dorbi afsluut objektiv vörtogahn. Ut de sülven Grünnen hett behollt ok Sisko em as Sekerheitsbaas. Odo is en Wesselbalg, de sien Gestalt ännern kann as he dat will. Dat he sülvst een vun hunnert Nakamen vun de „Grünners“ ut’n Gamma-Quadranten, warrt he eerst in’n Verloop vun de Reeg gewohr. Dör siene Afkumst steiht he in’n Krieg gegen dat Domion eerst twüschen de Fronten, sleiht sik opletzt aver op de Siet vun de Föderatschoon.

Teemlich fröh al fühlt sik Odo to Kira hintagen, troet sik aver nich ehr wat dorvun to seggen. He kennt ehr al ut de Tiet vu Terek Nor, as he Sekerheitsbaas vun Gul Dukat weer. Sien Leev warrt later denn ok antert un Odo un Kira warrt en Poor. Op de Statschoon wannelt he sien Gestalt af un an, to’n Opklooren vun Verbreken. He is ok verantwoortlich för’t Enn vun’n Domion-Krieg, as he sien Volk övertüügt, dat se nich annere ünnerdrücken mööt, üm sülvst to överleven.

 Jadzia Dax 
Jadzia Dax is en vereenigten Trill, d. h. se is egentlich twee Personen: en minschlichen Weert un en wormlieken Symbionten, de dat Weten vun sien fröheren Weerten mitnehmen deit. Sisko kennt Dax vun de Tiet as se gemeesom op de USS Livingston deent haarn, as he noch as Curzon Dax leev. Jadzia is en levenslustige Fro, de för jeden Spaaß to hebben is un sik butendem as Kennersche vun de Klingoonschen Kultur rutstellt. Ofschoonst se ok fröh al vun Dr. Bashir ümworven warrt un later ok vun Quark, verkeikt se sik later in Worf un warrt sien Fro.

Op de Statschoon arbeit se as Wetenschopsoffizeer. Se hett aver tosätzlich ok en Pilotenutbilln un sitt dorüm fakener mol an’t de Conn – also an de Konsool, woneem dat Flegen stüert warrt. An’t Enn vun de sössten Staffel blifft Jadzia dood, nadem se vun en Pah-Geist angrepen worrn is. De Symbiont kann aver reddt warrn un kummt wenig later as Ezri Dax wedder op de Statschoon. De Dood vun Jadzia keem op Wunsch vun de Schauspelersche, Terry Farrell, de mehr Gaasch hebben wull aver nich dörsetten künn un sik denn lever op ehr wietere Loopbahn kunzentreeren wull. De Inschalttallen sünd mit ehr Utscheden eerstmol bannig rünner gahn.

 Ezri Dax 
Ezri Dax is de Nafolgersche vun Jadzia. Anners as de meisten Trill harr Ezri gor nich de Afsicht vereenigt to warrn, man as Jadzia Dax doodbleven weer, müss de Symbiont gau torüch na Trill bröcht warrn. De Reis harr de Dax-Symbiont aver nich överleevt un Ezri weer de eenzige Trill an Boord. Se söcht Kuntakt to Sisko, vun wegen dat se anners nich weet, woneem se hengahn schall. Sisko stellt ehr as Counselor op DS9 in, aver se maakt sik ok gau en Naam as Wetenschopsoffizeer in de Nafolg vun Jadzia.

Ofschoonst Jadzia Dax mit Worf verheiraat weer un se dat Weten vun Jadzia mitnahmen hett, föhrt Ezri Dax un Worf disse Eh nich wieter. To’n een is dat in de Trill-Sellschopp slecht ansehn, wenn een mit’n glieken Symbionten wedder wat anfangt, un to’n annern is Ezri för Worf nu mol nich mehr de glieke. Ezri fangt aver denn wat mit Julien Bashir an, de al wat mit ehr anfangen wull, as se noch Jadzia Dax weer. 
 Schauspeler(sche) Rullennaam Staffeln Synchroonstimm Avery Brooks Benjamin Sisko  1–7  Jörg Hengstler Nana Visitor Kira Nerys  1–7  Liane Rudolph René Auberjonois Constable Odo  1–7  Bodo Wolf Terry Farrell Jadzia Dax  1–6  Maja Dürr Alexander Siddig Dr. Julian Bashir  1–7  Boris Tessmann Colm Meaney Miles O’Brien 1–3  Jörg Döring  4–7 Roland Hemmo Armin Shimerman Quark  1–7  Peter Groeger Cirroc Lofton Jake Sisko 1 Tobias Müller 2–7 Julien Haggége Michael Dorn Worf  4–7  Raimund Krone Nicole de Boer Ezri Dax  7  Bianca Krahl Nevenfiguren Mark Allen Shepherd Morn  1–7  – Max Grodénchik Rom  1–7  Wilfried Herbst Andrew Robinson Elim Garak  1–7  Friedrich Georg Beckhaus Marc Alaimo Gul Dukat  1–7  Tilo Schmitz Aron Eisenberg Nog  1–7  Fabian Schwab (2–7) Rosalind Chao Keiko O’Brien  1–7  Iris Artajo Hana Hatae Molly O’Brien  1–7  Jill Böttcher (7) Louise Fletcher Kai Winn  1–7  Regina Lemnitz Philip Anglim Vedek Bareil  1–3, 6  Peter Reinhardt Robert O’Reilly Kanzler Gowron  3–5, 7  Jan Spitzer Kenneth Marshall Michael Eddington  3–5  Walter Alich Salome Jens Grünnersche  3–7  Alexandra Lange Penny Johnson Jerald Kasidy Yates  3–7  Joseline Gassen Chase Masterson Leeta  3–7  Melanie Hinze Jeffrey Combs Brunt  3–7  Norbert Gescher Weyoun  4–7  Udo Schenk Casey Biggs Legat Damar  4–7  Thomas-Nero Wolff J. G. Hertzler General Martok  4–7  Andreas Thieck Melanie Smith Tora Ziyal  4–6  Carola Ewert James Darren Vic Fontaine  6–7  Klaus-Dieter Klebsch Barry Jenner Admiral Ross  6–7  Klaus Nietz

 Julien Bashir 
Dr. Julien Bashir is de leiden medizinsche Offizeer op de Statschoon un op de Defiant. He kummt direkt vun de Akademie na DS9 un schüümt to Anfang meist över vör Neeschier op’t Aventüer un intressante Begeevnissen. Mit de Tiet warrt he ’n beten ruhiger, behollt in’t Allgemenen aver sien Anlaag, veel to snacken un to vertellen. As Jungspund, de dorto ok noch goot utsütt, versöcht he jümmer wedder mol mit Fronslüüd antobanneln.

In een Folg vun de Mitt vun de Reeg kummt rut, dat he as Kind in sien physische un geistige Entwickeln torüchbleven weer. Sien Öllern hett em denn op en Planeten bröcht, woneem man em geneetsch Opweerten de. Dat hett he geheem Hollen hatt, vun wegen dat sowat in de Steernflott an sik nich ansehn is. Bashir frünnt sik as eerst mit den Cardassianer Garak an und warrt in’n Verloop vun de Reeg de beste Fründ vun Miles O’Brien.

 Miles O’Brien 
Miles Edward O’Brien is en Figur, de ok al bi Star Trek: The Next Generation as Transporter Chief faken to sehn weer. O’Brien kummt glieks to Anfang al na DS9, neemlich ut twee Grünnen: to’n een is de Statschoon mit Aftehn vun de Cardassianer teemlich rünnerkamen, so dat en go’en leiden Ingenieur bruukt warrt. To’n annern hett he in sien fröhe Loopbahn al in’n Krieg mit de Cardassianer to doon hatt un kennt jem dorüm ’n beten.

O’Brien leeft mit sien Fro Keiko un sien Dochter Molly op de Ruumstatschoon un is fakener ok mol Hööftperson in enkelte Folgen. He is ok dat eenzige Liddmaat vun’n Föhrensmannschop, de nich Offizeer is. Meist warrt he vun all as Chief O’Brien betekent. Mit de Tiet warrt O’Brian de beste Fründ vun Dr. Bashir, ofschoonst he em to Anfang vun de Reeg nich utstahn kann. 

 Quark 
Mit Quark kummt to’n eersten mol en Ferengi as fast Rull in en Star-Trek-Reeg. Quark is as Barkeeper op DS9, woneem he as tyypschen Ferengi hofft, veel Profit to maken. Ok sonst föhrt se sik tomeist as tyypschen Ferengi op: hollt sien Anstellten an de korten Lien bi wenig Geld un jammert jümmer wedder över sien Situatschoon, wenn dat Gewarf mol nich so lopen deit.

Jümmers wedder kriggt he sik mit Constable Odo, den Sekerheitsbaas in de Plünnen, vun wegen dat he blangen sien Bar ok noch Smuggelee bedrifft un dorbi ok faken mol mit verboden Saken un düstere Gestalten Hannel drifft. Liekers bewiest he in enkelte Folgen jümmers wedder ok en unvermoden Matt an Anstand un Moral, dat för Ferengi nu an sik gor nich mehr so tyypsch is. Un dat he sien Hart an’n rechten Plack hett, warrt ok düütlich, as af un an ok mol annere Lüüd helpen deit, wenn keeneen dormit rekent harr. Un ganz ahn Odo mag he denn ok nich wesen, wat düütlich warrt, as he em sogor mol dat Leven redden deit.

 Jake Sisko 
Jake is de eenzige Söhn vun Benjamin Sisko. He kummt mit sien Vadder op de Statschoon, woneem he sik gau mit den Ferengi-Bengel Nog anfrünnt. Liekers, dat sien Vadder dör sien Arbeit as Kommandant vun DS9 meist blots wenig Tiet för em hett, hollt Jake doch fast to em. Wohrhaftig sorgt he ok dorför, dat sien Vadder Kasidy Yates kennenlehrt, de he later heiraat.

As Sien Vadder em en Arbeit op de Ruumstatschoon bi Miles O’Brien anstellen deit, markt Jake gau, dat de Arbeit bi de Steernflott nich för em is. Sien Vörleev is veelmehr dat Schrieven vun Geschichten un so entwickelt he den Plaan Schriever to warrn. Eerste Insichten in de Schrieveree winnt he as Kriegsberichter in’n Dominionkrieg.

 Worf 
Worf is de eerste Klingoon in de Steernflott, un hett ünner Cpt. Picard as Sekerheitsbaas op de Enterprise al deent. Na DS9 warrt Worf eerst in de tweeten Hälft vun de Reeg versett, woneem he as strategischen Offizeer insett warrt, nadem de Enterprise-D vernicht worrn is. As Klingoon frünnt he sik gau mit Jadzia Dax an, de sik goot mit de klingoonschen Traditschonen utkennt un em imponeeren deit. Wohrhaftig warrt ut jem en Poor un se heiraat ok sogors.

Wiel Worf fröher den klingoonschen Kanzler Gowron ünnerstütt un em sogor in sien Amt holpen hett, kriggt he wiel den Krieg gegen dat Domion Twievel an sien Vermögen dat Klingonenriek wieterhen to föhren. As Worf eenmol mehr nich dormit inverstahn is, woans Gorwron sien besten Mann, General Martok, insetten deit, stellt he sik apen gegen em un foddert em dormit to’n Tweekamp rut. Dorbi maakt he Gworon doot un beröpt Martok to’n ne’en Kanzler vun de Klingonen.

 Kritik vun de Presse 
Dat US-amerikaansche Feernsehblatt TV Guide hett DS9 as de „an’n besten speelte, schrevene, produzeerte un överhaupt de beste“ Form vun Star Trek betekent.Diesel eBooks: Star Trek: Deep Space Nine: Unity by Perry, S. D., afropen an’n 20. Mai 2009 Die Presse segg, DS9 weer de dramaturgsch beste Reeg vun de Star-Trek-Feernsehregen: „Keen Reeg weer so in de Enkeltheiten dördacht, keen vun de Charakteren över de Johren so dull utklamüstert oder de Spannungsbagens so kloor tekent“. Wieter hören de Dialogen twüschen den Sekerheitsbaas Odo un den Barkeeper Quark to dat Lustigste, wat bi Star Trek jemols schreven worrn is.
Die Presse.com: Fernsehen: Letzte Tankstelle in dieser Galaxis, afropen an’n 21. Mai 2009

Video.de meent, dat in disse Reeg in’n Gegensatz to annere Star-Trek-Regen nich so veel op enkelte Aventüers sett worrn is, man op’n groot anleggte Rahmengeschicht.Video.de: Star Trek - Deep Space Nine: Season 1, Part 1 (3 DVDs), afropen an’n 20. Mai 2009 Filmreporter kritiseer dorgegen, dat de Gööd vun de Episoden wesselhaft weer un sünners de mehr un mehr kriegerischen lateren Staffeln an Charme verloren harrn.filmreporter.de: Star Trek - Deep Space Nine, afropen an’n 21. Mai 2009 Cineman finnt, dat de drüdde Staffel mehr Action opwiest un’n veel grötter’t Tempo harr as de beiden dorför. Dat ne’e Ruumschipp Defiant harr för mehr Afwesseln sorgt.Cineman: Star Trek: Deep Space Nine Staffel 3, afropen an’n 20. Mai 2009 In de sövten Staffel geev dat noch mehr Action, wat tomeist in grote Weltruumslachten ennen de. Man de enkelten Episoden in de Slussstaffel wiesen meist to veel Geschichtsfadens op un de Afgang vun de Hööftfiguren anvt Enn is teemlich hektisch utfallen.Cineman: Star Trek: Deep Space Nine Staffel 7, afropen an’n 20. Mai 2009

 Tospraak vun de Tokiekers 
DS9 is bi de Fans vun Star Trek sünners to Anfang vun de Reeg op Freid aver ok op Aflehnen stött. Sünners de düstere Atmosphäär, dat Anhüpen vun Kunflikten binnen de Mannschop un de wassen militäärsche Ünnertoon hebbt Deep Space Nine foorts kloor vun dat op’n eersten Blick weniger kumplizeerte Ruumschipp Enterprise ut de tweeten Feernseh-Reeg afsett.

Man, na ehr Enn hett DS9 mit sien Dreihböker, Trickeffekten un de ümfaten Entwickeln vun de Figuren un de Geschicht groten Indruck maakt. As eerste Star-Trek-Reeg hett Deep Space Nine en „roden Faden“ entwickelt, de de enkelten Folgen to en eenheitliche Geschicht verknütt hett mit vele Nevenfiguren, de jümmer wedder vörkamen sünd. In’n Rüchblick warrt dat as en vun de groten Stärken vun de Feernsehreeg opfaat, möök aver togliek den Instieg swoor för de Tokiekers, de eerst later dortokamen sünd.

Vun vele Fans warrt de Reeg ok in’n go’en Ünnertoon as Sepenoper in’t Weltall betekent, wat ok dormit to doen hett, dat to’n eersten mol ok Hööftfiguren anduern wat mitenanner hatt hebbt. Ok de Verwickeln vun de Kruliddmaten ünnereenanner wiest Elementen dorvun op. In de Regen dorför weer blots mol’n kortfritig Anbanneln verlööft, üm de Hööftfiguren nich to dull fasttoleggen.

 Utteken 
Deep Space Nine is alltohopen 31 mol för den Emmy nomineert wesen un hett em veer mol wunnen.Academy of Television Arts & Sciences: Advanced Primetime Awards Search, afropen an’n 21. Nov. 2006 Aver ok annere Filmpriesen künn de Reeg för sik innehmen. Wunnen hett de Reeg:
 1993: den Emmy in de Kategorie Rutragen Leistung bi’t Make-up in en Reeg
 1993: den Emmy in de Kategorie Rutragen Leistung bi de Titelmusik
 1993: den Emmy in de Kategorie Rutragen Leistungen bi Trickeffekten
 1995: den Universe Reader's Choice Award in de Kategorie Best Nevendorstellersche in en Genre-Reeg för Nana Visitor
 1995: den Emmy in de Kategorie Rutragen Leistung bi’t Make-up in en Reeg
 1996: den ASCAP Award in de Kategorie Best Feernsehreeg för Jay Chattaway
 1996: den ASCAP Award in de Kategorie Best Feernsehreeg för Dennis McCarthy
 1997: den ASCAP Award in de Kategorie Best Feernsehreeg för Jay Chattaway
 1997: den ASCAP Award in de Kategorie Best Feernsehreeg för Dennis McCarthy
 1997: den Excellence in Production Design Award in de Kategorie Feernsehn
 1998: den ASCAP Award in de Kategorie Best Feernsehreeg för Jay Chattaway un Dennis McCarthy
 1998: den Monitor in de Kategorie Feernsehreeg – elektroonsch Trickeffekten
 2005: den Sünnerpries vun de Academy of Science Fiction, Fantasy & Horror Films, USA 

 Episodenöversicht 

Staffel 1
#TitelSpeelbaas1 Emissary (Part 1)(dt.: Der Abgesandte (Teil 1)) David Carson2 Emissary (Part 2)(dt.: Der Abgesandte (Teil 2)) David Carson3 Past Prologue(dt.: Die Khon-Ma) Winrich Kolbe4 A Man Alone(dt.: Unter Verdacht) Paul Lynch5 Babel(dt.: Babel) Paul Lynch6 Captive Pursuit(dt.: Tosk, der Gejagte) Corey Allen7 Q-Less(dt.: Q – unerwünscht) Paul Lynch8 Dax(dt.: Der Fall Dax) David Carson9 The Passenger(dt.: Der Parasit) Paul Lynch10 Move Along Home(dt.: Chula – Das Spiel) David Carson#TitelSpeelbaas11 The Nagus(dt.: Die Nachfolge) David Livingston12 Vortex(dt.: Der Steinwandler) Winrich Kolbe13 Battlelines(dt.: De Prophezeiung) Paul Lynch14 The Storyteller(dt.: Die Legende von Dal’Rok) David Livingston15 Progress(dt.: Mullibok’s Mond) Les Landau16 If Wishes Were Horses(dt.: Macht der Phantasie) Robert Legato17 The Forsaken(dt.: Persönlichkeiten) Les Landau18 Dramatis Personae(dt.: Meuterei) Cliff Bole19 Duett(dt.: Der undurchschaubare Marritza) James L. Conway20 In the Hands of the Prophets(dt.: Blasphemie) David Livingston


Staffel 2
#TitelSpeelbaas21 The Homecoming(dt.: Die Heimkehr) Winrich Kolbe22 The Circle(dt.: Der Kreis) Corey Allen23 The Siege(dt.: Die Belagerung) Winrich Kolbe24 Invasive Procedures(dt.: Der Symbiont) Les Landau25 Cardassians(dt.: Die Konspiration) Cliff Bole26 Melora(dt.: Das „Melora“ Problem) Winrich Kolbe27 Rules of Acquisition(dt.: Profit oder Partner) David Livingston28 Necessary Evil(dt.: Die Ermittlung) James L. Conway29 Second Sight(dt.: Rätselhafte Fenna) Alexander Singer30 Sanctuary(dt.: Auge es Universums) Les Landau31 Rivals(dt.: Rivalen) David Livingston32 The Alternate(dt.: Metamorphosen) David Carson33 Armageddon Game(dt.: 	Das Harvester-Desaster) Winrich Kolbe#TitelSpeelbaas34 Whispers(dt.: O’Briens Identität) Les Landau35 Paradise(dt.: Das Paradiesexperiment) Corey Allen36 Shadowplay(dt.: Die Illusion) Robert Scheerer37 Playing God(dt.: Der Trill-Kandidat) David Livingston38 Profit and Loss(dt.: Profit und Verlust) Robert Wiemer39 Blood Oath(dt.: Der Blutschwur) Winrich Kolbe40 The Maquis (Part 1)(dt.: Der Maquis (Teil 1)) David Livingstin41 The Maquis (Part 2)(dt.: Der Maquis (Teil 2)) Corey Allen42 The Wire(dt.: Das Implantat) Kim Friedman43 Crossover(dt.: Die andere Seite) David Livingston44 The Collaborator(dt.: Die Wahl des Kai) Cliff Bole45 Tribunal(dt.: Das Tribunal) Avery Brooks46 The Jem’Hadar(dt.: Der Plan des Dominion) Kim Friedman


Staffel 3
#TitelSpeelbaas47 The Search (Part 1)(dt.: Die Suche (Teil 1)) Kim Friedman48 The Search (Part 2)(dt.: Die Suche (Teil 2)) Jonathan Frakes49 The House of Quark(dt.: Das Haus des Quark) Les Landau50 Equilibrium(dt.: Das Equilibrium) Cliff Bole51 Second Skin(dt.: Die zweite Haut) Les Landau52 The Abandoned(dt.: Der Ausgesetzte) Avery Brooks53 Civil Defense(dt.: In der Falle) Reza Badiyi54 Meridian(dt.: Meridian) Jonathan Frakes55 Defiant(dt.: Defiant) Cliff Bole56 Fascination(dt.: Das Festival) Avery Brooks57 Past Tense (Part 1)(dt.: Gefangen in der Vergangenheit (Teil 1)) Reza Badiyi58Past Tense (Part 2) (dt.: Gefangen in der Vergangenheit (Teil 2)) Jonathan Frakes59 Life support(dt.: Der Funke des Lebens) Reza Badiyi#TitelSpeelbaas60 Heart of stone(dt.: Herz aus Stein) Alexander Singer61 Destiny(dt.: Trekors Prophezeiung) Les Landau62 Prophet Motive(dt.: Das Motiv der Propheten) Rene Auberjonois63 Visionary(dt.: Der Visionär) Reza Badiyi64 Distant voices(dt.: Ferne Stimmen) Alexander Singer65 Through the Looking Glass(dt.: Durch den Spiegel) Winrich Kolbe66 Improbable Cause (dt.: Der geheimnisvolle Garak (Teil 1)) Avery Brooks67 The Die Is Cast(dt.: Der geheimnisvolle Garak (Teil 2)) David Livingston68 Explorers(dt.: Die Erforscher) Cliff Bole69 Family business(dt.: Familienangelegenheiten) Rene Auberjonois70 Shakaar(dt.: Shakaar) Jonathan West71 Facets(dt.: Facetten) Cliff Bole72 The Adversary(dt.: Der Widersacher) Alexander Singer


Staffel 4
#TitelSpeelbaas 73 Way of the Warrior (Part 1)(dt.: Der Weg des Kriegers (Teil 1)) James L. Conway 74 Way of the Warrior (Part 2)(dt.: Der Weg des Kriegers (Teil 2)) James L. Conway 75 The Visitor(dt.: Der Besuch) David Livingston 76 The Hippocratic Oath(dt.: Der Hippokratische Eid) Rene Auberjonois 77 Indiscretion(dt.: Indiskretion) Rene Auberjonois 78 Rejoined(dt.: Wiedervereinigt) Avery Brooks 79 Little Green Men(dt.: Kleine, grüne Männchen) Alexander Singer 80 Starship down(dt.: Das Wagnis) James L. Conway 81 The Sword of Khaless(dt.: Das Schwert des Kahless) LeVar Burton82 Our Man Bashir(dt.: Unser Mann Bashir) Winrich Kolbe83 Homefront(dt.: Die Front) David Livingston84 Paradise Lost(dt.: Das verlorene Paradies) Reza Badiyi85 Crossfire(dt.: Emotionen) Les Landau#TitelSpeelbaas86 Return to Grace(dt.: Zu neuer Würde) Jonathan West87 The Sons of Mogh(dt.: Die Söhne von Mogh) David Livingston88 The Bar Association(dt.: Der Streik) LeVar Burton89 Accession(dt.: Die Übernahme) Les Landau90 Rules of Engagement(dt.: Das Gefecht) LeVar Burton91 Hard Time(dt.: Strafzyklen) Alexander Singer92 Shattered Mirror(dt.: Der zerbrochene Spiegel) James L. Conway93 The Muse(dt.: Die Muse) David Livingston94 For the Cause(dt.: In eigener Sache) James L. Conway95 To the Death(dt.: Die Abtrünnigen) LeVar Burton96 The Quickening(dt.: Hoffnung) Rene Auberjonois97 Body Parts(dt.: Quarks Schicksal) Avery Brooks98 Broken Link(dt.: Das Urteil) Les Landau


Staffel 5
#TitelSpeelbaas 99 Apocalypse Rising(dt.: Die Apokalypse droht) James L. Conway100 The Ship(dt.: Das Schiff) Kim Friedman101 Looking for par’March in All the Wrong Places(dt.: Gefährliche Liebschaften) Andrew Robinson102 ...Nor the Battle to the Strong(dt.: Die Schlacht um Ajilon Prime) Kim Friedman103 The Assignment(dt.: 	Die Erpressung) Allan Kroeker104 Trials and Tribble-ations(dt.: Immer die Last mit den Tribbles) Jonathan West105 Let He Who Is Without Sin...(dt.: Die Reise nach Risa) Rene Auberjonois106 Things Past(dt.: Die Schuld) LeVar Burton107 The Ascent(dt.: Der Aufstieg) Allan Kroeker108 Rapture(dt.: Heilige Visionen) Jonathan West109 The Darkness and the Light(dt.: Dunkelheit und Licht) Michael Vejar110 The Begotten(dt.: Das Baby) Jesús Salvador Treviño111 For the Uniform(dt.: Für die Uniform) Victor Lobl#TitelSpeelbaas112 In Purgatory’s Shadow(dt.: Die Schatten der Hölle) Gabrielle Beaumont113 By Inferno’s Light(dt.: Im Licht des Inferno) Les Landau114 Doctor Bashir, I Presume(dt.: Dr. Bashirs Geheimnis) David Livingston115 A Simple Investigation(dt.: Der Datenkristall) John T. Kretchmer116 Business as Usual(dt.: Kriegsgeschäfte) Alexander Siddig117 Ties of Blood and Water(dt.: Die Überwindung) Avery Brooks118 Ferengi Love Songs(dt.: Liebe und Profit) Rene Auberjonois119 Soldiers of the Empire(dt.: Martoks Ehre) LeVar Burton120 Children of Time(dt.: Kinder der Zeit) Allan Kroeker121 Blaze of Glory(dt.: Glanz des Ruhms) Kim Friedman122 Empok Nor(dt.: Empok Nor) Michael Vejar123 In the Cards(dt.: Die Karte) Michael Dorn124 Call to Arms!(dt.: Zu den Waffen!) Allan Kroeker


Staffel 6
#TitelSpeelbaas125 A Time to Stand(dt.: Zeit des Widerstands) Allan Kroeker126 Rocks and Shoals(dt.: Entscheidungen) Michael Vejar127 Sons and Daughters(dt.: Söhne und Töchter) Jesús Salvador Treviño128 Behind the Lines(dt.: Hinter der Linie) LeVar Burton129 Favor the Bold(dt.: Ein kühner Plan) Winrich Kolbe130 Sacrifice of Angels(dt.: Sieg oder Niederlage?) Allan Kroeker131 You are Cordially Invited...(dt.: Klingonische Tradition) David Livingston132 Resurrection(dt.: Erkenntnis) LeVar Burton133 Statistical Probabilities(dt.: Statistische Wahrscheinlichkeiten) Anson Williams134 The Magnificent Ferengi(dt.: Der glorreiche Ferengi) Chip Chalmers135 Waltz(dt.: Das Gute und das Böse) Rene Auberjonois136 Who Mourns for Morn(dt.: Wer trauert um Morn?) Victor Lobl137 Far Beyond the Stars(dt.: Jenseits der Sterne) Avery Brooks#TitelSpeelbaas138 One Little Ship(dt.: Das winzige Raumschiff) Allan Kroeker139 Honor Among Thieves(dt.: Ehre unter Dieben) Allan Eastman140 Change of Heart(dt.: Wandel des Herzens) David Livingston141 Wrongs Darker Than Death or Night(dt.: Tiefes Unrecht) Jonathan West142 Inquisition(dt.: Inquisition) Michael Dorn143 In the Pale Moonlight(dt.: In fahlem Mondlicht) Victor Lobl144 His Way(dt.: Auf seine Art) Allan Kroeker145 The Reckoning(dt.: Zeit der Abrechnung) Jesús Salvador Treviño146 Valiant(dt.: Valiant) Michael Vejar147 Profit and Lace(dt.: Die Beraterin) Alexander Siddig148 Time’s Orphan(dt.: Das Zeitportal) Allan Kroeker149 The Sound of her Voice(dt.: Der Klang ihrer Stimme) Winrich Kolbe150 Tears of the Prophets(dt.: Tränen der Propheten) Allan Kroeker


Staffel 7
#TitelSpeelbaas151 Image in the Sand(dt.: Das Gesicht im Sand) Les Landau152 Shadows and Symbols(dt.: Schatten und Symbole) Allan Kroeker153 Afterimage(dt.: Nachempfindungen) Les Landau154 Take Me Out to the Holosuite(dt.: Wettkampf in der Holosuite) Chip Chalmers155 Chrysalis(dt.: Sarina) Jonathan West156 Treachery, Faith and the Great River(dt.: Verrat, Glaube un gewaltiger Fluss) Stephen L. Posey157 Once More Unto the Breach(dt.: Der Dahar-Meister) Allan Kroeker158 The Siege of AR-558(dt.: Die Belagerung von AR-558) Winrich Kolbe159 Covenant(dt.: Entscheidung of Empek Nor) John T. Kretchmer160 It’s Only a Paper Moon(dt.: Leben in der Holosuite) Anson Williams161 Prodigal Daughter(dt.: Die verlorene Tochter) Victor Lobl162 The Emperor’s New Cloak(dt.: Die Tarnvorrichtung) LeVar Burton163 Fields of Fire(dt.: 	Freies Schussfeld) Tony Dow#TitelSpeelbaas164 Chimera(dt.: Hirngespinst) Stephen L. Posey165 Badda-Bing, Badda-Bang(dt.: Badda-Bing, Badda-Bang) Michael Vejar166 Inter Arma Enim Silent Leges(dt.: Unter den Waffen schweigen die Gesetze) David Livingston167 Penumbra(dt.: Im Ungewissen) Stephen L. Posey168 ’Til Death do us Part(dt.: Bis dass der Tod uns scheide) Winrich Kolbe169 Strange Bedfellows(dt.: Eine sonderbare Kombination) Rene Auberjonois170 The Changing Face of Evil(dt.: Im Angesicht des Bösen) Michael Vejar171 When it Rains...(dt.: Ein Unglück kommt selten allein...) Michael Dorn172 Tacking into the Wind(dt.: Kampf mit allen Mitteln) Michael Vejar173 Extreme Measures(dt.: Extreme Maßnahmen) Stephen L. Posey174 The Dogs of War(dt.: In den Wirren des Krieges) Avery Brooks175 What You Leave Behind (Part 1)(dt.: Das, was Du zurücklässt (Teil 1)) Avery Brooks176 What You Leave Behind (Part 2)(dt.: Das, was Du zurücklässt (Teil 2)) Allan Kroeker


 Literatur 
 Armin Breitenbach: Deep Space Nine. Achter de Kulissen vun en Ruumstatschoon. Heel, Königswinter 1995. ISBN 3-89365-450-X
 Judith und Garfield Reeves-Stevens: Star Trek Deep Space Nine. Die Realisierung einer Idee. Heyne, München 1996. ISBN 3-453-10982-1
 Kolja Steinrötter: Science and a sense of hope. Zum Verhältnis von Wissenschaft und Religion in der Fernsehserie Star Trek: Deep Space Nine. Telos, Münster 2004. ISBN 3-933060-13-3

 Weblenken 


 Deep Space Nine in’t Star-Trek-Wiki Memory Alpha
 Düütsch StarTrek-Index: Ümfaten Episodenöversicht
 Treknews.de – ümfangriek Informatschoonsportal to de Star-Trek-Regen un Filmen

 Borns 

Kategorie:Feernsehn
Kategorie:Reeg
Kategorie:Science-Fiction
Kategorie:Star Trek
Kategorie:USA